મનુ પંજાબીએ શઓ છોડવાનો નિર્ણય એકદમ સાચો સાબિત થયો હતો. મનુ પંજાબી ફાયનલિસ્ટની રેસમાં સૌથી પાછળ હતા. તેમને મળેલા વોટ્સને આધારે ચારે ફાયનલિસ્ટમાં તેઓ 4થા નંબરે હતા. ત્યારબાદ સેકન્ડ રનર અપ લોપામુદ્રા રાઉત પણ અલિમિનેટ થઇ શોમાંથી બહાર નીકળી ગઇ હતી, જે પછી આખરી મુકાબલો બાની અને મનવીરની વચ્ચે હતો. બિગ બોસના ગ્રાન્ડ ફિનાલેમાં મનવીરે બાનીને હરાવી વિજેતાનું સ્થાન પ્રાપ્ત કર્યું હતું. અપેક્ષા અનુસાર બિગ બોસનો ફિનાલે ખૂબ ધમાકેદાર રહ્યો હતો, હૃતિક રોશન અને યામી ગૌતમ પણ પોતાની ફિલ્મ 'કાબિલ' પ્રમોટ કરવા માટે બિગ બોસના સેટ પર પહોંચ્યા હતા. તેમણે સલમાન ખાન સાથે ડાન્સ પણ કર્યો હતો.